section_heading: Povijest sastava
paragraph_text: Sastav su krajem 1997. osnovali Aaron Turner, Jeff Caxide, Chris Mereschuk i Aaron Harris. Objavili su nekoliko EP-a i split album sa sastavom Pig Destroyer prije nego što su 2000. snimili i prvi studijski album nazvan Celestial. Dok je taj album uglavnom sadržavao elemente heavy metala i hardcorea, već na idućem Oceanic iz 2002. znatno mijenaju svoju glazbu uvodeći elemente post-rocka i ambijentalne glazbe, što dovodi do stvaranja novog žanra: post-metala. Oceanic se i danas smatra ključnim izdanjem sastava, koji je obilježio njihovu daljnu karijeru. Progresiju prema post-rocku nastavljaju i na idućem albumu Panopticon, objavljenom 2004. Snimaju još dva studijska albuma, In the Absence of Truth 2006., te Wavering Radiant 2009. godine. Posljednji novi materijal koji su objavili bio je split album sa sastavom Melvins, prije nego što su objavili da prestaju s radom 2010. godine. Kao razlog naveli su da su "postigli sve što su htijeli i rekli sve što su htijeli reći". Posljednji nastup održali su 23. lipnja u Montrealu- istom mjestu gdje su održali i prvi nastup.